MUNICIPIUL CRAIOVA

CONSILIUL LOCAL AL MUNICIPIULUI CRAIOVA
HOTĂRÂREA NR. 524
         Consiliul Local al Municipiului Craiova, întrunit în şedinţa ordinară din data de 26.11.2009;

          Având în vedere raportul nr.144804/2009 întocmit de Direcţia Patrimoniu prin care se propune trecerea din domeniul privat, în domeniul public a terenului în suprafaţă de 49,38 ha situată în municipiul Craiova, Tarlaua 53, Parcela 575 şi rapoartele comisiilor de specialitate ale Consiliului Local al Municipiului Craiova nr.366, 368, 369, 370, 372/2009;


Potrivit prevederilor Ghidului Solicitantului emis de Ministrul Mediului, ediţia mai 2009, Legii nr.213/1998, modificată şi completată, privind proprietatea publică şi regimul juridic al acesteia şi Legii nr.7/1996 privind cadastrul şi publicitatea imobiliară;

În temeiul art.36 alin.2 lit.c coroborat cu alin.5 lit.a, art.123, art.45 alin.3 şi art.61 alin.2 din Legea nr.215/2001, republicată, privind administraţia publică locală;
HOTĂRĂŞTE:

Art.1. Se aprobă trecerea din domeniul privat, în domeniul public al municipiului Craiova, a terenului în suprafaţă de 49,38 ha, situat în municipiul Craiova, Tarlaua 53, Parcela 575, înscris în cartea funciară nr.22562, cu numărul cadastral 13025, identificat conform anexei care face parte integrantă din prezenta hotărâre.

Art.2.  Pe data prezentei hotărâri, se modifică în mod  corespunzător poziţia 35 din anexa nr.2 a Hotărârii Consiliului Local al Municipiului Craiova nr.55/2008, referitoare la modificarea inventarului bunurilor care alcătuiesc domeniul privat al municipiului Craiova.
Art.3.  Se împuterniceşte Primarul Municipiului Craiova să reprezinte municipiul Craiova în vederea îndeplinirii condiţiilor de publicitate imobiliară prevăzute de lege.
Art.4. Direcţia Patrimoniu va lua măsuri pentru îndeplinirea procedurilor legale, prin   intermediul Consiliului Judeţean Dolj, pentru modificarea corespunzătoare a Hotărârii Guvernului nr.141/2008.

Art.5. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu şi Direcţia Economico - Financiară vor aduce la îndeplinire prevederile prezentei hotărâri.

